OzLabs/hebrew-wiki-articles huggingface dataset:
Just Dance (סדרת משחקים)

Just Dance (תרגום חופשי לעברית: רק לרקוד) היא סדרה של משחק וידאו ריקוד המיוצרת ומשווקת על ידי חברת יוביסופט. שם הסדרה מבוסס על השיר של ליידי גאגא, בעל אותו השם – "Just Dance".

כל משחק בסדרה כולל עשרות שירים פופולריים. על המשתמש לבחור שיר, שחקן ורמת קושי, ולאחר מכן לרקוד לפני הכוריאוגרפיה שמופיעה על ידי הדמויות שבמסך. מטרת המשחק היא לעשות את אותן תנועות המופיעות על המסך.

המשחק יצא בשלל פלטפורמות, בהן פלייסטיישן, אקס בוקס, Nintendo Switch ו-Wii.

בין המשחקים בסדרה:
* Just Dance (משחק וידאו)
* Just Dance 2
* Just Dance 3
* Just Dance 4
* Just Dance 2014
* Just Dance 2015
* Just Dance 2016
* Just Dance 2017
* Just Dance 2018
* Just Dance 2019
* Just Dance 2020
* Just Dance 2021
* Just Dance 2022
* Just Dance 2023 Edition
* Just Dance 2024 Edition
* Just Dance Kids
* Just Dance Kids 2
* * Just Dance Kids 2014
* Just Dance: Disney Party
* Just Dance: Disney Party 2

*
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סדרות משחקי וידאו
קטגוריה:משחקי יוביסופט
אלברט שבלייה טיילר

אלברט שבלייה טיילר (באנגלית: Albert Chevallier Tayler; 1862 – 1925) היה אמן אנגלי, שהתמחה בציור פורטרטים וז'אנר.

== בית הספר ניולין ==
אלברט טיילר, מוכרת האפונים, 1886
שבלייה ידוע בעיקר בזכות מעורבותו במשך שתים עשרה בבית הספר לציור בניולין. בית הספר ניולין נוסד לאחר שאמנים רבים עקבו אחר סגנון הציור בחוץ - בטבע בצרפת. לפי גישה זאת, האמנים צריכים לעזוב את פריז ולהתיישב באזורים כפריים במושבות קטנות של ציירים קרובים. ציירים שלמדו בצרפת, כאשר חזרו לארצותיהם, חיפשו מקומות מרוחקים כדי להתכנס יחדיו ולעבוד בשיטת ציורי חוץ - בטבע (En plein air). כך נוצרה אסכולת ניולין, הידועה גם בשם האימפרסיוניזם הבריטי.<ref></ref>

ציור אופייני לתקופה מוקדמת זו הוא "חזרת התלבשות" (1888), שנמצא במוזיאון הלאומי בליברפול. ציור זה עושה שימוש באור וצל ומבוסס על סצנת ז'אנר כפי שהתרחשה בקורנוול.

היו מספר בתי הספר לציור בניולין, והם שאבו את הנושאים שלהם מחיי היומיום באזור. אמנים מקורבים אחרים לאסכולת ניולין היו הנרי סקוט טיוק, תומאס קופר גוטץ', קרולין גוטץ', סטנהופ פורבס, וולטר לנגלי ואליזבת ארמסטרונג.

== עידן לונדון ==
אלברט טיילר, טקס הבירית, 1901
במהלך שנות ה-1890, שמר טיילר על קשרים עם מרכז האמנות של לונדון והציג באופן קבוע באקדמיה המלכותית לאמנויות. בערך בתחילת המאה ה-20, הוא עבר ללונדון לאורח חיים אורבני יותר. טיילר החל לצייר סצינות מפוארות יותר של ערי אירופה. בשנת 1901 הוא צייר את אחת מיצירותיו הגדולות והמופלאות ביותר, "טקס הבירית", המתאר את הסצנה המפורסמת של ימי הביניים המאוחרים בארמון אלת'ם, בו אסף המלך אדוארד השלישי את הבירית שנפלה מרגלה של הרוזנת מסולסברי איתה רקד, והצמידה לרגלו. אירוע זה בשנת 1348 הוביל לכך שאדוארד השלישי ייסד את מסדר הבירית של האבירים.

בשנת 1903 היה טיילר מפורסם והוזמן לצייר פאנל גדול בבורסה המלכותית בלונדון. הציור שהתקבל תיאר את חמשת המלכים – אדוארד השלישי מאנגליה, דייוויד מסקוטלנד, פיטר הראשון מקפריסין, ג'ואן הצרפתי וולדמר הרביעי מדנמרק – משתתפים במשתה שאירחה אגודת הכורמים בלונדון בשנת 1363.

טיילר היה אוהד נלהב של קריקט, ובשנת 1905 הפיק סט של שנים-עשר צבעי מים של שחקני קריקט מפורסמים. לורד לברהולם השתמש בסדרה זו כדי לייצר ליטוגרפיות ולפרסם את מוצרי הסבון של האחים לואר. דיוקנאות אלה נמצאות בגלריית הדיוקנאות הלאומית בלונדון.

בשנת 1906 הוא צייר תמונה מפורסמת של משחק קריקט בעיצומו, קנט מול לנקשייר בקנטרברי, שהוזמן על ידי קנט.
ביוני 2006 נמכר הציור במכירה פומבית תמורת 680,000 ליש"ט, מחיר שיא לציור קריקט.<ref></ref>

== גלריה ==
<gallery mode="packed" heights="160px">
File:Albert Chevallier Tayler - The Grey Drawing Room 1917.jpg | חדר האורחים האפור
File:Albert Chevallier Tayler - The Quiet Hour 1913.jpg | זמן מנוחה
File:Albert Chevallier Tayler - Elizabeth Barrett Browning 1909.jpg |אליזבת בראונינג
File:Albert Chevallier Tayler - A Dress Rehearsal 1888.jpg | חזרת התלבושות
File:Albert Chevallier Tayler - Gilbert Laird Jessop 1905.jpg | גילברט ג'זופ
File:Albert Chevallier Tayler - Eton Vs Harrow At Lords 1886.jpg | איטון נגד הראו במגרש לורד
File:Grace London County.jpg | שחקן קריקט
File:Albert Chevallier Tayler - Tea In The Garden.jpg | תה בגן

</gallery>

==קישורים חיצוניים==

== הערות שוליים ==

קטגוריה:ציירים בריטים
קטגוריה:בריטים שנולדו ב-1862
קטגוריה:בריטים שנפטרו ב-1925
סורת אל-מעארג'

סורת אל-מעארִג (בערבית: سورة المعارج) היא סורה מספר 70 בקוראן, המונה 44 פסוקים.

שם הסורה נגזר מהפסוק השלישי בה.

== תוכן הסורה ==
הנושא המרכזי של סורת אל-מעארג' הוא יום הדין:

פסוקים 1–18 מדברים על יום הדין, החיים לאחר המוות, ועל הגיהנום.

פסוקים 19–35 ממשיכים בנושאים שעסקו הפסוקים הקודמים, אך מתמקדים בגן עדן.

פסוקים 36–44 מדברים על קבוצת אנשים הנקראים "הצבועים", ועל הגורל שמחכה להם על פי האמונה האסלאמית בחיים שלאחר המוות.

== במסורת האסלאמית ==
לפי אחת המסורות של האסלאם השיעי, מי שמתמיד לקרוא את הסורה הזאת ישכון לאחר המוות בגן העדן בקרבת מוחמד.

== קישורים חיצוניים ==

== הערות שוליים ==

קטגוריה:סורות
Miss Americana & the Heartbreak Prince

Miss Americana & the Heartbreak Prince הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה השביעי, Lover.<ref name=":0"></ref><ref name=":1"></ref><ref name=":2"></ref> השיר יצא לאור ב-23 באוגוסט 2019, בסמוך לצאת האלבום עצמו, על ידי חברת התקליטים ריפבליק רקורדס.<ref name=":0" /><ref name=":1" /><ref name=":2" />

השיר הגיע למקום ה-16 במצעד רולינג סטון טופ 100.<ref></ref>

== רקע וכתיבה ==
"Miss Americana & the Heartbreak Prince" זכה לשבחים מצד מבקרי המוזיקה, שכינו אותו כרצועה בולטת באלבום ושיבחו את הצלילים הפוליטיים של מילותיו. השיר נכתב על ידי טיילור סוויפט ביחד עם ג'ואל ליטל, הולחן על ידי סוויפט והופק על ידי השניים גם כן.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-78 מיליון השמעות.<ref></ref>

== Miss Americana ==

Miss Americana הוא סרט דוקומנטרי אודות הזמרת-יוצרת האמריקאית טיילור סוויפט. הסרט בוים על ידי לנה וילסון ויצא באופן בלעדי לשירות הסטרימינג והצפייה נטפליקס, ב-31 בינואר 2020. שם הסרט נגזר משם השיר "Miss Americana & the Heartbreak Prince".

הסרט זכה לביקורות חיוביות כאשר הרבה מבקרים הציגו אותו כאשר שיבחו את האינטימיות והפגיעות של הסרט ואף כונה כ"גולמי וחושפני רגשית" על ידי נטפליקס. במהלך הסרט רואים את סוויפט במהלך ההכנות לאלבומה השביעי Lover, מדברת על פוליטיקה בפעם הראשונה בקריירה שלה והחששות שלה בעקבות זה, על מחלת הסרטן של אימה וכו'. תוך כדי שבמקביל רואים צילומים של הופעות שלה וקטעים נוספים אשר צולמו בעבר לפני צילומי הסרט.<ref></ref>

הסרט הוצג לראשונה בפסטיבל הסרטים "Sundance" כשבוע לפניי יציאתו וזכה לשבחים מצד הצופים בפסטיבל ובהמשך זכה לביקורות חיוביות גם מהמבקרים. בנוסף גם הפך לסרט התיעודי של נטפליקס על אמן שזכה לציון הגבוה ביותר באתר IMDb.

== ביקורת ==
כלפי השיר הופנו ביקורות חיוביות, תוך שברולינג סטון הוא דורג במקום ה-83 ברשימת "כל 206 השירים של טיילור סוויפט, לפי דירוג".<ref name=":3"></ref>

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|אינדפנדנט
|100 רצועות האלבומים של טיילור סוויפט - מדורגות
|10
|<ref></ref>
|-
|רולינג סטון
|כל 206 השירים של טיילור סוויפט, לפי דירוג
|83
|<ref name=":3" />
|-
|BuzzFeed
|167 השירים הטובים ביותר של טיילור סוויפט, לפי דירוג
|137
|<ref></ref>
|-
|NME
|השירים הטובים ביותר של טיילור סוויפט, לפי דירוג
|101
|<ref></ref>
|-
|Paste
|158 השירים הטובים ביותר של טיילור סוויפט, לפי דירוג
|25
|<ref></ref>
|-
|Vulture
|179 השירים הטובים ביותר של טיילור סוויפט, לפי דירוג
|88
|<ref></ref>
|}

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|23 באוגוסט 2019
|הזרמת מוזיקה • הורדה דיגיטלית
|ריפבליק
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ג'ואל ליטל
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ג'ואל ליטל
קטגוריה:שירים שהופקו על ידי טיילור סוויפט
קטגוריה:שירים על נסיכים
קטגוריה:שירי דרים פופ
קטגוריה:שירי סינת'-פופ אמריקאיים
נפות מוסקבה

{| border=1 align="left" cellpadding=2 cellspacing=0 style="margin: 0 0 1em 1em; background: #f9f9f9; border: 1px #aaa solid; border-collapse: collapse; font-size: 95%;"
|-
! bgcolor="#ccccff" style="padding:0 0 0 50px;" | מוסקבה, רוסיה
| width="50px" | סמל מוסקבה
|-
| מחוזות מינהליים|| 12
|-
| נפות|| 125
|-
| יישובים|| 21
|-
|}
נפות מוסקבה (ברוסית: Райо́ны Москвы́) הוא שם היחידות הטריטוריאליות של מוסקבה, שנוצרו תוך התחשבות בתכונות ההיסטוריות, הגאוגרפיות, העירוניות של השטחים, אוכלוסייה, מאפיינים חברתיים-כלכליים, מיקום תקשורת ותחבורה, זמינות תשתיות הנדסיות ותכונות אחרות של שטחי העיר<ref name="zak">[http://www.businesspravo.ru/Docum/DocumShow_DocumID_132843.html Закон № 13-47 от 5 июля 1995 года «О территориальном делении города Москвы» (редакция 28 ноября 2007 года)]</ref>. מעמדן של נפות מוסקבה וגבולותיהן נקבע בחוק "אודות החלוקה הטריטוריאלית של העיר מוסקבה". תפקידי מנהלה בשטח המחוז מבוצעים על ידי ממשלת הנפה.

לראשונה נעשה שימוש במונח "נפה" לייעוד החלק המנהלי של העיר בשנת 1917, לפני כן נעשה שימוש במונח "חלקה". החלוקה המודרנית נוצרה במוסקבה בשנת 1991, כאשר אומץ החוק "אודות הקמת גבולות זמניים של המחוזות העירוניים של מוסקבה". החוק יצר מחוזות אדמיניסטרטיביים שחולקו למחוזות עירוניים וכן יחידות טריטוריות בעלות מעמד מיוחד.

עם אימוצו ב-5 ביולי 1995 של החוק "אודות החלוקה הטריטוריאלית של העיר מוסקבה"<ref>[http://www.businesspravo.ru/Docum/DocumShow_DocumID_132843.html Закон № 13-47 от 5 июля 1995 года «О территориальном делении города Москвы» (28.11.2007)]</ref> המחוזות העירוניים בוטלו והוחלפו, תוך שמירה משוערת על הגבולות, על ידי מחוזות משנה הכלולים במחוזות האדמיניסטרטיביים.

כעת יש 12 מחוזות במוסקבה, הכוללים 125 נפות ו-21 יישובים.

== ראו גם ==
* חלוקה מנהלית של מוסקבה
* נפות רוסיה
== קישורים חיצוניים ==

* [http://www.businesspravo.ru/Docum/DocumShow_DocumID_99082.html חוק מספר 13–47 מיום 5 ביולי 1995 "אודוץ החלוקה הטריטוריאלית של העיר מוסקבה" (תוקן ב -4 בדצמבר 2002 )] עם התוספות מה-[http://www.businesspravo.ru/Docum/DocumShow_DocumID_132843.html 28 בנובמבר 2007] ומ[https://archive.today/20120910004017/www.mosclassific.ru/mExtra/doc_mosd.php?id=1385270 יום 1 בינואר 2010]
==הערות שוליים==

*
קטגוריה:מוסקבה: חלוקה מנהלית
עמית לדרך

פעילות העצמה בסדנה של צעירים משתחררים
עמית לדרך היא עמותה הפועלת לצמצום הקיטוב בחברה הישראלית על ידי מתן שוויון הזדמנויות לבוגרי צבא המגיעים מרקע מוחלש. העמותה מסייעת למשתתפים בה להשתלב באופן מיטבי באזרחות דרך צירים של תעסוקה, השכלה ומיומנויות חיים רכות תוך כדי העצמה והגברת תחושת מסוגלות עצמית.

העמותה קמה כיוזמה חברתית בשנת 2013 על ידי נטלי הורוביץ וענבל אלישע שהיו מפקדות בחוות השומר ששימש כבסיס טירונות שקלט אליו חיילים מרקע של סיכון וקשיי הסתגלות היה הפגישה הראשונה של אותם חיילים עם הצבא. האמונה הייתה שבזכות השלמת שירות צבאי מלא, ההשתלבות בחברה הישראלית תהיה טבעית וקלה. אולם המציאות הייתה אחרת עבור כל אותם חיילים וחיילות.
מתוך אותה הבנה החליטו השתיים לעשות מעשה ולאסוף אנשים שיסייעו לאותם חיילים וחיילות. הרעיון הראשוני כלל תוכנית ליווי אישית, תפירת חליפה מדויקת למידות החייל המשוחרר, הצבעת מטרות ויעדים ובסיום – השתלבות מיטבית בחברה.

מנכ"לית העמותה – עמית שפירא צור

==הוועד המנהל ==
עמותת עמית לדרך פעילה כבר שנים והיא מובלת על ידי ועד מנהל הכולל את מפקדי צה"ל לשעבר וביניהם:
* עמרם מצנע
*חגי טופולנסקי
* נטלי ספירו הורוביץ
* דני חלוץ
* אירית בן ארי
* רוני דיוה
* אורלי צדוק
* און לוי
* יהודית גריסרו
* גיורא גיל עד
* חיים רומנו
* עמית מרום, אלי הילמן
* אלי שרמייסטר
* אורן נחמיה

==פעילות העמותה==
לכל חייל משוחרר מוצמד מלווה אישי, מנטור (מתנדב), המסייע לו לבנות תוכנית אישית אשר כוללת: הצבת מטרות, קביעת דרכי פעולה להשגתן, פיתוח מיומנויות פרקטיות וכן סיוע במיצוי זכויות. המנטור מהווה עבור הצעיר דמות משמעותית אשר יוצר עימו קשר מעצים ומסייע ועוזר לו להתוות את הדרך בתחומי תעסוקה, השכלה, דיור ועוד. בנוסף, משתתפים הצעירים בסדנאות ומפגשי תוכן מקצועיים אשר תומכים בתוכנית האישית שלהם ומעניקים להם כלים וידע שיסייעו להם באזרחות כגון: ניהול פיננסי, קבלת החלטות, תעסוקה ועוד. כל צעיר המשתלב בתוכנית מתנסה במעורבות חברתית במהלך שנת פעילותו ומצופה ממנו להמשיך ולתרום למען הזולת במקום בו הוא מזהה צורך. את מודל העבודה תומכת מעטפת ארגונית רחבה אשר מסייעת לצעיר להגיע למטרותיו באמצעות: סיוע בלימודים, שותפויות עם מוסדות להשכלה גבוהה והכשרות מקצועיות, קשרי מעסיקים, סיוע בטיפול רגשי, מערך מלגות ועוד.

== קישורים חיצוניים ==

* 

קטגוריה:ישראל: עמותות
איתן נחמיאס-גלס

איתן נחמיאס-גלס (נולד ב-6 באפריל 1968) הוא משורר, סופר, עיתונאי ופזמונאי ישראלי.
==ביוגרפיה==
איתן גלס נולד בתל אביב בה גדל, בן לאב יליד גרמניה ואם ממשפחה ספרדית, שעלתה מיוגוסלביה.

כשהיה בן שמונה עשרה, פורסמו שיריו הראשונים בעיתון 77. בהמשך עבד כעיתונאי ופרסם טורי דעות, כתבות וביקורות בעיתונים ובכתבי עת: סימן קריאה, מוסף הספרות של הארץ, העיר, עיתון תל אביב, חדשות וגלובס. בשנת 1995, פרסם את ספר שיריו "אני סימון נחמיאס" שזכה להצלחה. גלס הנחה את תוכנית הרדיו ציפורי לילה בגלי צה"ל ותוכנית לילה ברדיו האזורי של ירושלים.

גלס חיבר את תפוחים ותמרים שהלחין וביצע רמי קלינשטיין לאלבום באותו השם. בשנת 1995 זכה השיר בתואר "שיר השנה" במצעד הפזמונים.

הוא כיכב במספר תפקידי משנה ב"איתמר ואני" (2006), בסרט תחיה ותהיה (2005), "הפרויקט של פיטר שמייכל" (2005), מילואים (2005), והאמת העירומה (2008).

==חיים אישיים==
גלס נשוי בשנית,לסיגל עזריהו ואב לשני בנים ובת. מתגורר ביהוד מונוסון.

==יצירתו==
===שיריו===
* תפוחים ותמרים - רמי קלינשטיין
* "אין לי חוץ ממך כלום" - רמי קליינשטיין
* גשר - רמי קליינשטיין
* שיר הנושא לסרט שירת הסירנה - ריטה
* "בערב יום העצמאות" - ריטה
* "זה הכול או כלום" ו"אבק של החיים" - דייוויד ברוזה
* "אור אדום כמו דם" ו"נאהב עד שנמות" אריק סיני
* "קח" - מיקה קרני
* "אושר קטן" - שלמה יידוב.
===ספריו===
* "אני סימון נחמיאס", בהוצאת ספריית השירה, סימן קריאה/הוצאת הקיבוץ המאוחד (1995)
* "אופרות בחמסין" (קובץ סיפורים), הוצאת אחוזת בית (2004)
* תרגום לעברית של הספר "חלב ודבש" שחיברה רופי קאור, הוצאת כנרת זמורה-ביתן דביר (2018).
==קישורים חיצוניים==
* 
* 
* בתוכנית חוצה ישראל
* 

==הערות שוליים==

קטגוריה:סופרים ישראלים
קטגוריה:סופרים כותבי עברית
קטגוריה:פזמונאים ישראלים
קטגוריה:סגל הארץ
קטגוריה:סגל חדשות
קטגוריה:סגל העיר
קטגוריה:בוגרי תיכון עירוני ה' (תל אביב)
קטגוריה:בת ים: אישים
קטגוריה:מתמודדים עם מגבלה נפשית: ישראלים
קטגוריה:שחקנים ישראלים
קטגוריה:ישראלים שנולדו ב-1968
Can't Stop

Can't Stop (בעברית: לא יכולה לעצור) הוא אלבום דמו של הזמרת אשנטי אשר יצא ב-25 בינואר 2006 על ידי חברות תקליטים שונות במהלך 2006 ו-2007. ב-2012 הוא שוחרר גם להורדה דיגיטלית אך בבריטניה בלבד. האלבום מכיל אוסף של דמואים שהקליטה הזמרת במהלך שנת 1997.

== רקע ושחרור ==
האלבום כולל אוסף של שירים שהקליטה הזמרת במהלך השנים 97–1994 אף לעולם לא ראו אור לפניי כן. בספטמבר 2004 נמצאו ההקלטות והם נערכו מחדש על ידי ג'נרד פרקר וארני לייק.

אשנטי אמרה כי היא הקליטה את השירים האלו בניסיון להתחיל את הקריירה שלה ולחתום על חוזה בחברת הקלטות. היא חתמה תחילה אצל פרקר אך פרקר מסיבות לא ידועות ביטל את החוזה עם הזמרת.

ישנם שני שירים נוספים בהם הזמרת מבצעת קולות רקע ושיר בו היא לא שרה כלל.

אשנטי לא רצתה שהשירים יראו אור ולכן הגישה תביעה כנגד פרקר וחברות התקליטים שהיו אחראיות על הפצת האלבום על מנת להפסיק את הפצת האלבום.

== התביעה ==
הפרטים על הגשת תביעה פורסמו בתחילת פברואר בהם פורסם כי אשנטי תובעת את פרקר וחברות ההפצה אשר הפיצו את האלבום על כך שהפיצו את השירים בניגוד לרצונה על סך של מיליון דולר. פרקר הגיש תביעה נגדית נגד הזמרת על סך של 2.2 מיליון דולר כאשר לטענתו בחוזה עליו חתמה עימו ניתנה רשות לפרקר להפיק עבורה שירים ולהרוויח עליהם כסף. המושבעים החליטו לזכות את פרקר אך החליטו לזכות אותו בסכום של 630 אלף דולר בלבד בניגוד ל-2.2 מיליון אותם דרש. אך השופט במשפט דחה את כל סכום הפיצוי למעט 50 אלף דולר כי אין הוכחות חותכות ושכל דבריהם הם בגדר ספקולציות בלבד. בסופו של דבר בספטמבר אותה שנה יישבו מחוץ לבית המשפט אשנטי ופרקר את הסכסוך.

== קישורים חיצוניים ==

קטגוריה:אלבומי אשנטי
קטגוריה:אלבומי דמו
קטגוריה:אלבומים באנגלית
אריתמומניה

אריתמומניה היא הפרעה נפשית אשר עשויה להיחשב כביטוי להפרעה טורדנית כפייתית (OCD). <ref></ref> לאנשים הסובלים מהפרעה זו יש צורך עז לספור את מעשיהם או חפציהם בסביבתם. <ref></ref>

הסובלים מההפרעה עשויים, למשל, להרגיש דחף בלתי נשלט לספור את המדרגות תוך כדי שימוש בהן, או לספור את מספר האותיות במילים. תסמין אחר הוא צורך לבצע פעולה כלשהי מספר ספציפי של פעמים כדי למנוע אסון דמיוני. אובייקטים נספרים נפוצים אחרים עשויים להיות אריחים על הרצפה או התקרה, קווים בכביש המהיר, נשימות, הבהובי איתות, או נגיעות בעצם כלשהו - למשל ידית דלת או שולחן.

אריתמומניה מתפתחת לעיתים למערכת מורכבת שבה הסובל ממנה ממספר אנשים, חפצים ואירועים. כמו כן, עשוי להתפתח מספור אירועים שהתרחשו בעבר וזכירתם על ידי כך.

הספירה עשויה להיעשות בקול רם או בלבו של הסופר, אך גם בצורות אחרות - כתיבה, הודעות דוא"ל וכו'.<ref></ref>

== אריתמומניה בפולקלור ובתרבות הפופולרית ==
* פולקלור אירופי הנוגע לערפדים מתאר אותם לעיתים קרובות כלוקים באריתמומניה, ובעלי דחף לספור זרעים או גרגירי דוחן. הצבת כמויות גדולות של פריטים זעירים (גרגירי חול, זרעים וכו ') נחשבה לדרך לעכב ערפדים, מתוך הנחה שייעצרו לספור אותם.<ref></ref> אמונות דומות קיימות בסין, הודו ודרום אמריקה.<ref name=Jaramillo></ref>
* מר סופר הסופר הוא דמות בובה מתוכנית הילדים רחוב סומסום, שתכונתו העיקרית היא חיבתו לפעולת הספירה.
* Count in Fives, שירם של להקת הרוק האנגלית The Horrors עוסק באדם המכור לספירה בחמישיות, עם סלידה ממספרים אחרים.
* בפרק "דם רע" של סדרת הטלוויזיה תיקים באפלה מציין גיבור הסדרה, הבלש פוקס מולדר, שערפדים המוצאים זרעים מפוזרים אינם יכולים להתאפק מלהרים ולספור אותם. מאוחר יותר הוא שופך שקית זרעים כדי לסייע בבריחתו, והרודף נעצר באי רצון לספור אותם.

== הערות שוליים ==

קטגוריה:הפרעות חרדה
שאנדור גרגיי (סופר)

שנדור גרגיי (במקור גרינבאום עד 1911,<ref>A Belügyminisztérium 1911. évi 173628. sz. rendelete. MNL-OL 30794. mikrofilm 270. kép 2. karton. Névváltoztatási kimutatások 1911. év 16. oldal 2. sor.</ref> בהונגרית: Gergely Sándor; דויטשקרויץ, 2 בפברואר 1896 – בודפשט, 14 ביוני 1966)<ref>[https://familysearch.org/pal:/MM9.3.1/TH-267-11711-88128-27?cc=1452460&wc=M935-P1Z:n1446446913 Halálesete bejegyezve Budapest XII. ker. polgári halotti akv. 1119/1966. folyószáma alatt.]</ref> היה סופר יהודי-הונגרי סוציאל-מוקרטי ולאחר מכן קומוניסטי, עיתונאי ועורך עיתונים זוכה פרס קושוט פעמיים (הפרס המקביל בהונגריה לפרס ישראל).

== ביוגרפיה ==
שאנדור גרינבאום נולד במשפחה יהודית בעיירה שהייתה אז בהונגריה על גבול אוסטריה (היום אוסטריה), כבנם של דיולה גרינבאום, סוחר יליד העיירה פארד שבצפון מזרח הונגריה, ושל רוזליה פולק, ילידת דויטשקרויץ. לאחר שסיום לימודי התיכון, הוא היה לתקופה קצרה עיתונאי באזורים כפריים, ובשנת 1915 גויס לצבא. הוא התעוור זמנית מפציעה בחזית המערבית במלחמת העולם הראשונה באזור צרפת. הוא עבר ניתוח מספר פעמים ולבסוף חזרה ראייתו בשנת 1920. בשנת 1923 הוא הפך לעורך הציפור הכחולה (Kékmadár) שהיה כתב עת ספרותי אמנותי לתקופה קצרה. בין השנים 1924 ו- 1925 הוא היה מנהל "חדשות הבוקר" (Reggeli Hírlap) בעיר מישקולץ, אך נאלץ לעזוב בגלל דעותיו הרדיקליות. בשנת 1926 הצטרף כחבר ל מפלגת הקומוניסטים של הונגריה ה-KMP הבלתי חוקית. בשנת 1929, המפלגה הסוציאל-דמוקרטית ההונגרית ה-SZDP הרחיק אותו משורותיה. בשנת 1931 הוא היגר למוסקבה, שם השתתף בעריכת כתב העת בשפה ההונגרית "מגל ופטיש", (Sarló és Kalapács) ומשנת 1937 הפך לעורך של כתב העת "קול החדש" (Új Hang). הוא חזר להונגריה בשנת 1945, ובין השנים 1945–1951 היה נשיא "איגוד הסופרים ההונגרי".

== חייו הפרטיים ==
בשנת 1926 התחתן עם ויולה האס בדברצן.

== פרסים ספרותיים ==
* פרס קושוט (1949, 1956)
* עיטור העבודה (1953)
* עיטור העבודה הדגל האדום (1956)

== עבודותיו ==

== לקריאה נוספת ==
* לקסיקון יהודי הונגרי. פטר אוגווארי. בודפשט: 1929
* מיהו מי בספרות ההונגרית? מאגרי ספרים 
* מיהו מי בספרות ההונגרית? בודפשט, 1999 
* [https://mek.oszk.hu/00300/00355/html/ABC04834/05173.htm לקסיקון ביוגרפי הונגרי]
* [https://mek.oszk.hu/02200/02227/html/03/425.html תולדות הספרות ההונגרית]
* [https://mek.oszk.hu/02200/02228/html/06/406.html תולדות הספרות ההונגרית]
* [https://mek.oszk.hu/00000/00019/html/g/i004506.htm סופרים הונגרים בני זמננו]

==קישורים חיצוניים==

== הערות שוליים ==

קטגוריה:סופרים יהודים הונגרים
קטגוריה:עיתונאים יהודים הונגרים
קטגוריה:מהגרים מהונגריה
קטגוריה:סופרים אסורים (הונגריה 1944)
קטגוריה:יהודים זוכי פרס קושוט
קטגוריה:עורכי עיתונים יהודים הונגרים
קטגוריה:קומוניסטים הונגרים
קטגוריה:חיילים יהודים במלחמת העולם הראשונה
קטגוריה:קומוניסטים יהודים הונגרים
קטגוריה:יהודים בצבא האוסטרו-הונגרי
קטגוריה:מהגרים לברית המועצות
קטגוריה:הונגרים שנולדו ב-1896
קטגוריה:הונגרים שנפטרו ב-1966
The Declaration

The Declaration (בעברית: ההצהרה) הוא אלבומה הרביעי של הזמרת אשנטי, אשר יצא ב-3 ביוני 2008.

על מנת לקדם את האלבום הוציאה הזמרת שלושה סינגלים ביניהם הסינגל "The Way That I Love You". הזמרת אמרה כי היא הקליטה לאלבום לא פחות מ-52 שירים, מתוכם נעשה שימוש ב-15 בלבד. זהו גם אלבומה האחרון שיצא תחת חברת התקליטים The Inc. Records אף על פי שאלבום האוסף שלה שיצא 3 שנים קודם לכן היה אמור להיות האלבום האחרון תחת החברה.

== סינגלים ==
"The Way That I Love You" – היה לסינגל הראשון מהאלבום אשר נשלח לרדיו האורבני ב-26 בפברואר 2008 וחודש לאחר מכן יצא גם להורדה דיגיטלית ובאפריל יצא גם לרדיו הקצבי. השיר הגיע למקום ה-37 בארצות הברית ובכך הפך לשיר הראשון שלה מאז 2004 להיכנס ל-40 העליונים ולמקום השני במצעד שירי ה-R&B וההיפ-הופ.

"Body on Me" – יצא כסינגל השני מהאלבום ב-10 ביוני 2008 וכסינגל השלישי מתוך אלבומו של הראפר נלי. הקליפ של השיר הגיע למקום הראשון במצעד הקליפים האמריקאי בשבוע הראשון ליציאתו אך מצא את עצמו מחוץ ל-40 העליונים במצעד האמריקאי הרשמי אך בבריטניה הגיע למקום ה-17 במצעד הבריטי הרשמי.

"Good Good" – יצא כסינגל השלישי והאחרון מהאלבום ב-16 ביולי 2008 אך נכשל מלהיכנס למצעד האמריקאי הרשמי או לכל מצעד אחר. במצעד שירי ה-R&B וההיפ-הופ האמריקאי הגיע למקום ה-30 בלבד.

== סינגלים נוספים ==
Hey Baby (After the Club) – יצא לאור כסינגל השיווקי הראשון והיחיד מהאלבום ב-16 באוקטובר 2007. השיר לא הצליח להיכנס למצעד של אף מדינה והגיע למקום ה-87 בלבד במצעד שירי ה-R&B וההיפ-הופ האמריקאי.

== רשימת רצועות ==

== מיקומי שיא ==

== קישורים חיצוניים ==

==הערות שוליים==

קטגוריה:אלבומי אשנטי
קטגוריה:אלבומים באנגלית
קטגוריה:אלבומים שהופקו על ידי ג'רמיין דופרי
קטגוריה:אלבומים שהופקו על ידי ינון יהל
קטגוריה:אלבומים שהופקו על ידי רודני ג'רקינס
שאנדור גרגיי (פסל)

שאנדור גרגיי (במקור גליק, בהונגרית: Gergely Sándor; הודמזוושרהיי, 26 באוגוסט 1889<ref></ref> – ברלין, 26 באוגוסט 1932) היה פסל אקטיביסטי יהודי-הונגרי.

== קורות חיים ==
שאנדור גרגיי נולד במשפחה יהודית. אביו, ליוש גליק, יליד העיירה ואשארושנאמני במזרח הונגריה היה קמעונאי בוואשארהיי, ברחוב ניארפה. אמו הייתה אליז בלנקה קוהן (כהן). המשפחה עברה לעיר מאקו בשנת 1890 והתגוררה ברחוב בית מסחר 1, שם ניהל אביו סחר למצבות. כבר בילדותו החל שאנדור גרגיי לעסוק בעבודות אבן, ומאוחר יותר למד פיסול באבן בשלזיה. לאחר מכן סיים את בית הספר לאמנויות יישומיות בבודפשט, שם היו מוריו האמנים לאיוש מטראי (1875–1965) וגזה מארוטי (1875–1941), ולאחר מכן למד באקדמיה לאמנויות בוורוצלב אצל פיליפ תאודור פון גוזן ובמינכן למד כתלמידו של אדולף ארנסט הילדברנד (1847–1921) ובלתזאר שמידט (1858–1942). במהלך מלחמת העולם הראשונה שירת בשדות הקרב של מונטנגרו, איטליה ורומניה עד 1917 כתותחן בארטילריה. נפצע ועבר לסגד כחייל לא קרבי. במהלך התאוששותו פגש את המשורר דיולה יוהאס. יוהאס ולאיוש קאשאק העריכו מאוד את האמנות של שאנדור גרגיי. האחרון הציג את פסליו של גרגיי פעמיים ב־15 בספטמבר 1918 בתערוכת כתב העת מא (Ma) שפירושו "היום". גרגיי היה גם בין אלה שחתמו על מניפסט האמנים הפעילים ה"מהפכנים". בשנת 1919 הופיע בשתי תערוכות עם עבודותיו בעיר סגד. פסל עירום אחד שלו הגיע למוזיאון לאמנויות יפות בבודפשט. הוא התחתן ב־23 בפברואר 1920, והתחתן עם האמנית ארז'בט מיקו (1891–1977). המשורר דיולה יוהאס בירך אותם בשיר. עוד באותה שנה גרגיי עבר לגרמניה והתגורר תחילה בלייפציג ואחר כך בברלין. בשנת 1923 רצה להגיש מכרז ל"אנדרטה הגבורה" במאקו, אך בסופו של דבר לא הגיש הצעה. בגרמניה הוא היה ממייסדי כתב העת ברוח הקידמה Neue Welt עם הסופר גינטר בירקנפלד. המגזין נאסר לפרסום בגלל עמדתו השמאלנית. כיוון שהוא פוטר מתפקיד הייעוץ שלו ולא הצליח לפתח את אמנותו בהונגריה, הוא התאבד ביום הולדתו ה-43 באמצעות הרעלת גז בישול. גופתו נמצאה למחרת בבוקר.

מנהל המוזיאון, ד"ר פרנץ טוט, תיאר את גרגיי כך:

== לקריאה נוספת ==
* [http://katalogus.nlvk.hu/html/vik/gergely.htm שאנדור (גליק) גרגיי] אנשים מפורסמים מהודמזוושרהיי
* [https://hirmagazin.sulinet.hu/hu/muveszetek/gergely-sandor-az-aktivistak-szobrasza שאנדור גרגיי, פָּסַל האקטיביסטים] שולינאט, 01.03.2017.
* לקסיקון ביוגרפי של הודמזוושרהיי. 2002. 

== הערות שוליים ==

קטגוריה:פסלים יהודים הונגרים
קטגוריה:מתאבדים: אמנים
קטגוריה:הודמזוושרהיי: אישים
קטגוריה:הונגרים שנולדו ב-1889
קטגוריה:הונגרים שנפטרו ב-1932
ספר ריק

ספר ריק פתוח לרווחה
ספר ריק הוא ספר שבכריכתו מופיעים הפרטים המקובלים – שם המחבר, שם הספר (שלכאורה עוסק בנושא רציני) ושם ההוצאה לאור, אך תוכנו הוא דפים ריקים לחלוטין. לספר מטרה סאטירית או פולמוסית – לרמוז שאין מה לומר על נושאו של הספר. הספר הריק "כל מה שגברים יודעים על נשים", למשל, מרמז שגברים אינם יודעים דבר וחצי דבר על נשים. אף שלכאורה אין שום טעם בספרים אלה, שהרי הבדיחה מתפוגגת כעבור דקה, יש בהם כאלה שזכו להצלחה מסחרית. את הספר הריק "כל מה שגברים יודעים על נשים", למשל, יש שמצאו כראוי למתנה למסיבת רווקים.

בעבר נדרש מחברו של ספר ריק להשקעה כספית הכרוכה בהתקשרות עם בית דפוס וכריכייה. בימינו ניתן להפיק ספר ריק באמצעים ביתיים, וכן ניתן לייצרו ולהפיצו באמצעות שירות CreateSpace של "אמזון". לעיתים רבות ספר-ריק ניתן לקריאה בחינם במהדורה דיגיטלית.

==דוגמאות לספרים ריקים==
* בשנת 1880 יצא לאור בארצות הברית הספר הריק "רשימת הישגיו של וינפילד סקוט הנקוק, מועמד הדמוקרטים לנשיאות ארצות הברית".
* בשנת 2011 יצא לאור הספר הריק באנגלית "What Every Man Thinks About Apart from Sex" ("מה שכל גבר חושב עליו חוץ מסקס"). לאור הצלחתו הספר "תורגם" לשפות נוספות, בהן ספרדית ורוסית, אך טרם תורגם לעברית.
*בשנת 2012 יצא לאור הספר "Fifty Shades of Gray" ובו 200 עמודים ריקים מטקסט אך כוללים גוונים שונים של אפור, כפי שמרמז שם הספר. הפצת הספר הופסקה לאחר שהמו"ל של הספר המקורי שנשא שם זה, "חמישים גוונים של אפור", נקט צעדים משפטיים.
* בשנת 2016 יצא לאור הספר הריק "Why Trump Deserves Trust, Respect and Admiration; Reasons to Vote for Republicans: An Incomprehensible Guide" ("מדוע טראמפ ראוי לאמון, כבוד והערצה"). מהצד השני של המפה הפוליטית האמריקאית יצא לאור בשנת 2017 הספר הריק "סיבות להצביע למפלגה הדמוקרטית". הספר זכה להמלצתו של נשיא ארצות הברית, דונלד טראמפ, ספרים ריקים בשם דומה יצאו במקביל לספר זה כגון הספר: "The Best Reasons to Vote for Democrats", מאת: ג'ים קרלסון. או ספרו הריק של הוגו ג'אס - "The complete book of reasons to Vote Democrats" שיצא ב-2019.
*ביוני 2017 יצא בעברית ואנגלית ספרו של אסף וול, "ההיסטוריה של העם הפלסטיני: מהעת העתיקה ועד העת החדשה" – ספר ריק בן 120 עמודים. הספר יצא לאור גם בגרסה אנגלית בת 132 עמודים. מכירת הספר באתר "אמזון" הופסקה לאחר כשבוע, בנימוק ש"הספר מוליד חוויית קונה מאכזבת".

==קישורים חיצוניים==
<div class="mw-content-ltr">
* Danuta Kean, [https://www.theguardian.com/books/booksblog/2017/apr/18/empty-satire-the-regrettable-rise-of-blank-paged-books-in-the-trump-era Empty satire: the regrettable rise of blank-paged books in the Trump era], The Guardian, 18 April 2017
</div>

==הערות שוליים==

ריק
*
רק לעלות

רק לעלות הוא אלבום הבכורה של הרכב ההיפ הופ הישראלי קפה שחור חזק. האלבום יצא לאור ב-9 בספטמבר 2015, על ידי חברת התקליטים מאד מאן.

== רקע ==
הסינגל הראשון מתוך האלבום ושיר הנושא שלו, "רק לעלות", יצא לאור באפריל 2013, כחלק מהקמת ההרכב מחדש, לאחר ארבע שנים של חוסר פעילות. על אף שיצא בשנת 2013, הגיע מזה שלוש שנים למקום ה-25 במצעד הפזמונים השנתי של גלגלצ ווואלה! NEWS. בהמשך, הוציאו ארבעה סינגלים נוספים מתוך האלבום, כשהבולט ביותר הוא השיר "יהיה בסדר", בהשתתפות הראפר נצ'י נצ', שהפך ללהיט, בעקבות הפגנות יוצאי אתיופיה בקיץ 2011, תוך שנכנס לצמרת המצעדים השבועיים של גלגלצ ורשת ג', למקום השני במצעד הפזמונים העברי השנתי של גלגלצ, ול-23 במצעד של רשת ג'.

== רשימת רצועות ==

== קישורים חיצוניים ==

* 
* 

== הערות שוליים ==

קטגוריה:אלבומי 2015
קטגוריה:אלבומי היפ הופ ישראליים
גלגל החיים (אלבום)

גלגל החיים הוא אלבום האולפן השני של הרכב ההיפ הופ הישראלי קפה שחור חזק. האלבום יצא לאור ב-9 בנובמבר 2017, על ידי חברת התקליטים מאד מאן.

== רקע ==
האלבום הופק במלואו על ידי גיא "Ruff" גבריאל, שהפיק גם את אלבומם הקודם של ההרכב, "רק לעלות", שיצא לאור בשנת 2015. בזכות האלבום, זכה ההרכב בפרס אקו"ם על שם ידידיה אדמון על פריצת דרך במוזיקה הישראלית.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 2017
קטגוריה:אלבומי היפ הופ ישראליים
אנני ווק

אנני ווק או אן פירון ווק (באנגלית: Annie Walke; 1877 – 1965) הייתה אמנית אנגלית. לאחר שסיימה את לימודיה בבית הספר לאמנות צ'לסי ובבית הספר לאמנות בלונדון, המשיכה את לימודיה בדרזדן, גרמניה. בערך בסוף המאה ה-19 התיישבה בקורנוול.

== חיים אישיים ==
אן פירון נולדה בשנת 1877 בבנסטד, סארי, אחת מתוך שישה ילדים שנולדו לאדית ג'יין דפילד פירון ופול ברדשאו פירון, סוחר יין לונדוני מצליח. אחותה הצעירה הילדה, גם הייתה אמנית.<ref></ref>

אן למדה במכללת הנשים צ'לטנהאם, בבית הספר לאמנות של צ'לסי ובבית הספר לאמנות בלונדון. היא הציגה את ציוריה באקדמיה המלכותית לאמנויות ובמקומות אחרים בלונדון. המדריכים שלה כללו את סר ויליאם אורפן, אוגוסטוס ג'ון וסר ויליאם ניקולסון. לאחר שהאחיות סיימו את לימודיהן הרשמיים באזור לונדון, הן נסעו לדרזדן. בין 1902–1904 בערך היא הצטרפה לאחותה בסנט אייבס, קורנוול.

היא נישאה ב־1911 לניקולו ברנרד ווק, שהיה כומר אנגליקני, בפולרואן ושם הקימה את הסטודיו שלה. ברנרד ווק מונה לכומר של כנסיית סנט הילרי בשנת 1912. הוא נותר כומר עד 1936.

לזוג לא היו ילדים. לאחר שברנרד פרש לגמלאות התיישבו בני הזוג במובגיסי.

ברנרד נפטר ב־25 ביוני 1941 ונקבר בחצר כנסייה, ליד סנט ארת' וסנט הילרי.

אנני ווק נשארה בביתם והמשיכה לצייר עד 1950 לערך. לאחר מכן כתבה והוציאה לאור ספר אחד בשנת 1963.

ווק נפטרה בשנת 1965 ונקברה בסנט ארת'.

== קריירה ==
בסביבות 1904 הקימה סטודיו הפונה לנמל בפולרואן, עיירת חוף בדרום קורנוול. במהלך הקריירה שלה היא ציירה ציורי קיר, דמויות ודיוקנאות. היא הייתה חברה באגודה המלכותית לעידוד אומנויות, ייצור ומסחר, אגודת האמנים ניולין וחברת האמנים סנט אייבס.

בסנט הילרי אנני ווק עיצבה סטודיו של אמן בתוך אורוות סוסים, והביאה רצפות עץ נוספות, והקימה גן חיצוני.

== בית ספר ניולין ==
כנסיית סנט הילרי, קורנוול
ווק פגשה את לורה נייט בתערוכה בניולין, אנני וברנרד פגשו אנשים נוספים מבית הספר ניולין באמצעות היכרותו של אלפרד מוננינג בשנת 1915.<ref></ref> ווק הייתה חברה במושבת האמנים ובאסכולת ניולין, בקורנוול. בגלל הקשר ההדוק שלה עם אמני האזור, הספר שחיבר בעלה, "עשרים שנה בסנט הילרי", משמש לעיתים קרובות לחקר מידע על אמני קורנוול.<ref>Bernard Walke. Twenty Years at St Hilary. Mount Hawke: Truran, 2002.</ref>

== כנסיית סנט הילרי ==
אף על פי שכנסיית סנט הילרי תחילתה בימי הביניים, היא נבנתה מחדש בשנת 1853, והייתה חסרה עיצוב פנים. עבודות של אנני ווק וכמה מחבריה האמנים, כמו לורה נייט, דוד פרוקטר, ארנסט פרוקטר, הרולד הארווי, רוג'ר פריי הוזמנו לקשט את הכנסייה. אמנים אלה מקבוצת "למורנה" יצרו יצירות מזבח ויצירות אחרות.

אחת העבודות של ווק בכנסייה הייתה ציור של ז'אן ד'ארק שהוצב בתוך הדלת הדרומית של הכנסייה. ארנסט פרוקטר עשה עבודה המתארת את סנט מויס, סנט קווין עבור הדוכן. אנני, דוד וארנסט פרוקטר, גלדיס היינס, אלתיאה ונורמן גרסטין והרולד נייט עשו כולם ציורים לקירות היציעים בכנסייה.
אמנים נוספים השתתפו בקישוט הכנסייה שהפכה לאחת הבולטות במדינה.

== הערות שוליים ==

קטגוריה:ציירות בריטיות
קטגוריה:בריטיות שנולדו ב-1877
קטגוריה:בריטיות שנפטרו ב-1965
קטגוריה:בריטים שנפטרו ב-1965
מאד מאן

מאד מאן - בייסיקס בע"מ היא חברת תקליטים ישראלית, שהוקמה בשנת 1995 על ידי הראפר וזמר הדאנסהול צ'ולו.

== היסטוריה ==
במהלך שנות התשעים, חזר המוזיקאי צ'ולו מסיבוב הופעות בעולם ופתח חנות בגדים בשם "מאד מאן" בתל אביב, שהפכה למקום מפגש של אמני היפ הופ צעירים, ואחד מהם היה הראפר סאבלימינל בנעוריו.<ref name=":0"></ref> צ'ולו החליט להקים עבורם אולפן בחדר אחורי בחנות, בו הוקלט אלבום האוסף "ישראלים עצבניים אחד אחד".<ref name=":0" /> באלבום השתתפו, בין היתר, צ'ולו עצמו, סילברדון, קוטג' וסאבלימינל, בגיל 17. בשנת 2000, הוציא הלייבל אלבום אוסף נוסף בשם "מיקרופון למקסימום", בו השתתפו אמני היפ הופ רבים, בהם צ'ולו, כלא 6, MC שירי, סניקס, סאבלימינל, הצל ותאמר נפאר. אלבום ההמשך, "מיקרופון למקסימום 2", יצא לאור שנה לאחר מכן, ב-2001, והשתתפו בו, בין היתר, צ'ולו, אבי מסיקה, כלא 6 וסניקס.

== אלבומים ==
* אמנים שונים - ישראלים עצבניים אחד אחד (1998)
* אמנים שונים - מיקרופון למקיסמום (2000)
* אמנים שונים - מיקרופון למקסימום 2 (2001)
* צ'ולו - תבלין ישן (2006)
*אמנים שונים - ספיישל (2009)
* פרודוקס - תחיית המתים (2010)
*713 - קלאנולוגיה (2011)
* סול ג'יי - משהו חייב לקרות (2012)
* דאבל קאסט - הקופסה השחורה (2013)
* סול ג'יי - Journey Called Life (2014)
* נצ'י נצ' - ברוכים הבאים לפתח תקוה (2015)
* קפה שחור חזק - רק לעלות (2015)
* בני אסתרקין - יום אחד כל זה יהיה שלנו (2015)
* שקל - רדיו ג'ונאם (2016)
* נצ'י נצ' - שפל וגאות (2017)
* קפה שחור חזק - גלגל החיים (2017)
* סול ג'יי - נשמיה (2017)
* רביד פלוטניק - ועכשיו לחלק האומנותי (2019)
* זי קיי - ניו.זי.לנד (2020)
* סימה נון - תדברי כבר (2020)

== ראו גם ==
* היפ הופ ישראלי

== קישורים חיצוניים ==
* 

== הערות שוליים ==

קטגוריה:חברות תקליטים ישראליות
קטגוריה:היפ הופ ישראלי
קטגוריה:היפ הופ: חברות תקליטים
אביר צוחק

"אביר צוחק" (באנגלית: Laughing Cavalier) הוא כינויו של ציור מאת הצייר ההולנדי פרנס הלס.

==תיאור==
הציור הוא דיוקן של גבר. הדמות מתוארת מנקודת מבט נמוכה מעט, כשהיא ניצבת בצדודית (פרופיל) חלקית. קומפוזיציה זו מעניקה לציור דינמיות רבה. בעוד כתפיו של הגבר פונות לצד, ראשו כמעט וחזיתי. הוא לבוש מעין וסט מבד שחור מבריק המעוטר בתחרה. מתחתיו הוא לובש בגד בעל דגם צמחי רקום, ולמותניו אבנט שחור. לצווארו מוצמד צווארון תחרה גדול המעוטר בסרט שחור, ולראשו הוא חובש כובע שחור גדול. בפינתו הימנית העליונה של הציור מופיעה הכתובת "Æ'TA SVÆ 26/A°1624", המהווה קיצור בלטינית לכתובת: "aetatis suae 26, anno 1624", המציינת את גילו של הגבר - 26 - ואת שנת הציור - 1624.

זהותו של הגבר איננה ידועה. ייתכן שהוא איש צבא או פקיד גבוה. היסטוריון האמנות פיטר בייסבור (Pieter Biesboer) הציע כי מדובר בדמותו של טילמן רוסטרמן (Tieleman Roosterman), סוחר בגדים הולנדי המופיע בדיוקן אחר של הלס.

התיעוד המוקדם ביותר של הציור הוא בשנת 1770. בשנת 1822 נמכר לאספן אמנות בשם פורטלס-גורגייר (Comte de Pourtalès-Gorgier). בשנת 1865 נמכר הציור לריצ'רד סימור-קונווי, המרקיז של הרטפורד שבהרטפורדשייר. (Richard Seymour-Conway, 4th Marquess of Hertford). הציור נשלח לתצוגה בלונדון תואר הציור בקטלוג התערוכה כציור של "אביר". בשנת 1888 הוצג הציור בהאקדמיה המלכותית לאמנויות, שם זכה לכותרת "אביר צוחק". בשנת 1884 עבר הציור רסטורציה ובמסגרתה נוקה הציור. ייתכן כי בכך הוסרו ממנו תוספות מאוחרות שגרמו לדמות להראות מחייכת ולא צוחקת. כיום נמצא הציור באוסף וולאס, והוא מוצג לציבור בבית הרטפורד (Hertford House) שבכיכר מנצ'סטר, הסיטי של וסטמינסטר, לונדון.

==קישורים חיצוניים==

==הערות שוליים==

קטגוריה:פרנס הלס: ציורים
קטגוריה:ציורי שמן
קטגוריה:ציורים מהמאה ה-17
קטגוריה:יצירות אמנות מן הבארוק
קטגוריה:גברים בציור
וספה LX 150

וספה LX 150 (באיטלקית: Vespa LX 150) היא דגם של קטנוע מתוצרת יצרנית הרכב הדו-גלגלי פיאג'ו, ממשפחת המותג וספה אשר יוצר בין השנים 2006–2014 באיטליה.

=="וספה LX 150"==

* מנוע קירור אוויר.
* מתנע (סטרטר) אלקטרוני.
* גובה מושב מקרקע - 785 מ"מ.
* בלמים: מלפנים: דיסק, מאחור: תוף.
* תיבת הילוכים רציפה.
* צמיג קדמי: 110/70 R11.
* צמיג אחורי: 120/70 R10.
* קיבולת מכל דלק: 8.2 ליטר.
* מחיר היחידה בארצות הברית 4,399 דולר (שנת 2009, דגם בסיסי).

==גלריה==
<gallery mode="packed" heights="120">
קובץ:Custom Vespa LX150.jpg | "וספה LX 150"
קובץ:Vespa lx150 amidst the Harleys (4284054592).jpg | "וספה LX 150"
קובץ:Vespa LX150 3V 2013.JPG | "וספה LX 150", שנת 2013
קובץ:Vespa LX150 3V Paavo Nurmi Statue Helsinki Finland.JPG | "וספה LX 150" (מאחור מונומנט לזכרו של הרץ הפיני פאבו נורמי בהלסינקי, פינלנד)
קובץ:Piaggio Vespa LX150 3V 2013 Rear View.JPG | "וספה LX 150", שנת 2013
קובץ:Vespa LX150 3v Wall Blue Door.JPG | "וספה LX 150"
קובץ:Piaggio Vespa LX150 3V 2013 Console.JPG | "וספה LX 150", שנת 2013 - מבט ללוח מחוונים
</gallery>

==ראו גם==
* וספה GTS

==קישורים חיצוניים==

* 
* 
* [http://www.vespa.com אתר מותג וספה הבינלאומי] 

==הערות שוליים==

קטגוריה:קטנועים
קטגוריה:כלי רכב שהושקו ב-2006
קטגוריה:כלי רכב איטלקיים
קטגוריה:וספה
קטגוריה:כלי רכב דו-גלגליים
ארץ עיר (אלבום של רוקפור)

ארץ עיר הוא אלבום האולפן העשירי של להקת רוקפור, אשר יצא ב־19 במאי 2020, והראשון של הלהקה עם הסולן המקורי אלי לולאי, מאז עזב אותה בתחילת שנות האלפיים.

== רקע ==
האלבום הוא אלבומם הראשון של רוקפור מאז "Too Many Organs", אשר יצא בשנת 2013. זה גם אלבומם הראשון בעברית זה עשור. הוא היה אמור לצאת בחודש מרץ 2020, אך בשל מגפת הקורונה נדחה מועד יציאתו. בסופו של דבר הוא שוחרר באתרים באינטרנט ועל גבי תקליטי ויניל בלבד בחודש מאי של אותה שנה.

== נושא האלבום ==
האלבום, כשמו, עוסק בסוגיה של הגירה מהפריפריה לעיר הגדולה כדי להתפרנס ולחיות. בריאיון לעיתון הארץ סיפרה הלהקה שהנושא הוא העיר תל אביב והמאבקים הממושכים לחיות בה.

== רשימת שירים ==

== משתתפים ==
=== חברי הלהקה ===
* אלי לולאי – גיטרות, שירה
* ברוך בן יצחק – גיטרות, שירה
* מרק לזר – גיטרה בס, שירה
* יקי גני – קלידים, גיטרות
* יוני טננבאום – תופים

;משתתפים נוספים
* דני רכט – עיבוד והפקה מוזיקלית
* אייל קצב – מאסטרינג

== קישורים חיצוניים ==
* [https://www.youtube.com/playlist?list=OLAK5uy_kL3mgaqWEEMyUUrldv-cpQZ0gCV8LKDLA ארץ עיר], באתר יוטיוב

== הערות שוליים ==

קטגוריה:אלבומי רוקפור
קטגוריה:אלבומי 2020
קטגוריה:אלבומים שיציאתם נדחתה בעקבות מגפת הקורונה
קטגוריה:אלבומים בעברית
אבנעזר האזרד

אבנעזר האזרד (באנגלית: Ebenezer Hazard; 15 בינואר 1744 – 13 ביוני 1817) היה איש עסקים ומוציא לאור אמריקאי. במהלך המהפכה האמריקאית ואחריה הוא שימש במגוון תפקידים פוליטיים, כמו מנהל הדואר של ניו יורק, כמודד הראשי של מחלקת הדואר, וכמנהל הכללי של דואר ארצות הברית בשנים 1782–1789.

ב-1792 הוא הוציא לאור את התרגום האנגלי הראשון של הספר "דין וחשבון על האינדיאנים משבט המוהוק, ארצם, שפתם, אישיותם, מנהגיהם, דתם וממשלם", שלוקט ב-1644 ממכתבים שנכתבו על ידי הכומר ההולנדי יוהאן מגפולנסיס אל ידידיו אודות שנותיו ככומר באזור הסמוך לאולבני, ניו יורק.

==ביוגרפיה==
אבנעזר האזרד נולד בפילדלפיה. הוא למד באוניברסיטת פרינסטון. ב-1770 הוא הקים הוצאת ספרים בניו יורק, אך לאחר חמש שנים פרש מתחום זה. הוא מונה למנהל הדואר של ניו יורק, הראשון תחת הקונגרס הקונטיננטלי.

ב-1776 הוא מונה כמודד הראשי של מחלקת הדואר. ב-1781 הוא נבחר כחבר האקדמיה האמריקאית לאמנויות ולמדעים.

ב-1782 התמנה האזרד כמנהל הכללי של דואר ארצות הברית במקומו של ריצ'רד בצ'י, תפקיד בו הוא כיהן עד 1789. במהלך כהונתו בתפקיד זה הוא ארגן מחדש את משרד הדואר. הוא הקים מערכת להובלת הדואר באמצעות כרכרות על הנתיבים הראשיים כדי להגדיל את כמויות הדואר שניתן היה להעבירם, זאת במקום המערכת הישנה של רוכבים על סוסים שנשאו את הדואר.

האזרד לא היה ביחסים טובים עם נשיא ארצות הברית הראשון ג'ורג' וושינגטון. במהלך ועידת החוקה הפסיק האזרד את הנוהג שאפשר לעורכי העיתונים להפיץ את עותקי העיתונים באמצעות הדואר. וושינגטון כתב מכתב זועם על פעולה זו לג'ון ג'יי. הוא אמר שפעולה זו גרמה לנזק כאשר "גרמה לאנשים להאמין כי דיכוי האינטילינציה באותה נקודה קריטית הייתה תכסיס מרושע שהגה אריסטוקרט ממועדון הג'ונטו". זמן קצר לאחר שהושבע וושינגטון כנשיא, הוא החליף את האזרד בסמואל אוזגוד.

לאחר שהוחלף בתפקידו, שב האזרד לפילדלפיה. הוא עזר להקים את חברת הביטוח של אמריקה הצפונית בעיר. בחברה זו הוא עבד עד למותו. כמי שגילה עניין רב בהיסטוריה, הוא פרסם ב-1792 את הספר "דין וחשבון על האינדיאנים משבט המוהוק, ארצם, שפתם, אישיותם, מנהגיהם, דתם וממשלם", שלוקט ב-1644 ממכתבים שנכתבו על ידי הכומר ההולנדי יוהאן מגפולנסיס. הספר כלל תיעוד של תצפיותיו של מגפולנסיס על אנשי המוהוק ועל השטחים שלהם ממערב לאולבני, ניו יורק בתקפת השלטון ההולנדי. מגפולנסיס נחשב כמיסיונר הפרוטסטנטי הראשון אל האינדיאנים.

האזרד פרסם בפילדלפיה גם את "אוספים היסטוריים; הכוללים מסמכי מדינה, ומסמכים מקוריים אחרים; מיועדים כחומרים עבור ההיסטוריה של ארצות הברית של אמריקה". ספר זה יצא בשני כרכים, הראשון ב-1792 והשנים ב-1794.

==קישורים חיצוניים==

* 
==ביאורים==

==הערות שוליים==

קטגוריה:המנהלים הכלליים של דואר ארצות הברית
קטגוריה:חברי האקדמיה האמריקאית לאמנויות ולמדעים
קטגוריה:מו"לים אמריקאים
קטגוריה:בוגרי אוניברסיטת פרינסטון
קטגוריה:אמריקאים שנולדו ב-1744
קטגוריה:אמריקאים שנפטרו ב-1817
מכון חרבין לטכנולוגיה

מכון חרבין לטכנולוגיה (במנדרינית: 哈尔滨工业大学) הוא אוניברסיטה ציבורית, הממוקם בחרבין שברפובליקה העממית של סין, אשר הוקם בשנת 1920. יש למכון קמפוסים נוספים בשנג'ן שבמחוז גואנגדונג ובחיילונגג'יאנג. בסך הכל, לומדים במוסד כ-37,000 סטודנטים. המכון מתמקד בלימודי הנדסה, ונחשב לאחד היוקרתיים במדינה בתחום זה.
 
המכון חבר בליגת C9.

== היסטוריה ==
המכון הוקם בשנת 1920 ובשנת 1931 החלו לימודים לתארים מתקדמים והיה אחד מן הראשונים במדינה לעשות זאת.

== ארגון אקדמי ==
בתי הספר של המכון הם:

* בית ספר לאדריכלות
* בית הספר לאסטרונאוטיקה
* בית הספר לכימיה והנדסה כימית
* בית הספר להנדסה אזרחית
* בית הספר למדעי המחשב וטכנולוגיה
* בית ספר לכלכלה וניהול
* בית הספר להנדסת חשמל ואוטומציה
* בית הספר לאלקטרוניקה והנדסת מידע
* בית הספר למדעי האנרגיה והנדסה
* בית ספר ללימודים בינלאומיים
* בית הספר למדעי החיים וטכנולוגיה
* בית הספר למרקסיזם
* בית הספר למדעי החומר והנדסה
* בית הספר להנדסת מכטרוניקה
* בית הספר למדע וטכנולוגיה לתחבורה
* בית הספר למדעים
* בית הספר לאיכות הסביבה
* בית הספר למדעי הרוח, מדעי החברה ומשפטים

== דירוגים בין-לאומיים ==
* דירוג שאנגחאי: מקום 101–150 (2023)
* Times Higher Education: מקום 168= (2024)
* דירוג QS לאוניברסיטאות: מקום 252= (2024)

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:הרפובליקה העממית של סין: אוניברסיטאות ומכללות
קטגוריה:ליגת C9
קטגוריה:חרבין
The Vault

The Vault (בעברית: הכספת) הוא אלבום אוסף של הזמרת אשנטי אשר יצא ב-18 בפברואר 2009 ביפן בלבד אך במאי אותה שנה יצא גם בארצות הברית. האלבום מכיל אוסף של שירים של המזרת אשר לא ראו אור קודם לכן, את רובם כתבה כאשר הייתה נערה כאשר הייתה חתומה בחברת התקליטים AJM אך לפניי צאת האלבום חלק מהשירים הופקו מחדש. חלק מהשירים הופיעו בספר השירים שלה אשר יצא בשנת 2002 “Reflections on Love”. בדומה לאלבום אוסף הדמואים הקודם שלה גם אלבום זה שוחררה ללא תמיכתה או אישורה. על פי מגזין בילבורד השירים "Let's Do Something Crazy" ו-"Imagine Life" תוכננו לצאת כסינגלים מהאלבום אך מסיבות לא ידועות הדבר לא יצא לפועל.

== רשימת רצועות ==
# "Imagine Life" – 3:52
# "Don't Need You" – 3:43
# "Let's Do Something Crazy" (עם Flo Rida) – 4:08
# "Pretty Little Flower" (featuring J Star) – 3:45
# "Where I Stand" – 4:12
# "Satisfy" – 3:42
# "Show You" – 4:11
# "Mrs. So So" – 3:19
# "No Words" – 3:50
# "Saw Your Face" – 4:02
# "Girls in the Movies" – 3:37
# "To the Club" – 4:21
# "Summertime" – 3:34

רצועות בונוס:
# "To the Club" (Remix) <small>(Amazon MP3 exclusive)</small> – 3:27
# "Gotta Get Out" (Migs Mix) <small>(iTunes bonus track)</small> – 4:13

== מיקומי שיא ==

== קישורים חיצוניים ==

קטגוריה:אלבומי אשנטי
קטגוריה:אלבומי אוסף באנגלית
ערפד (סוג)

ערפד (שם מדעי: Desmodus) הוא סוג של עטלף ממשפחת הזיזפיים המשויך לקבוצת הערפדים. כיום נכלל בו מין יחיד - ערפד מצוי (Desmodus rotundus), אך בעבר היו מינים נוספים שנכחדו.

הערפדים הם עטלפים בעלי התאמות לתזונה מבוססת על דם של יונקים ועופות בעיקרם. לשם כך הם בעלי עלה-אפי גדול בעל קרום המפריד את חום גוף האף לשאר הגוף, כך שהם מסוגלים להרגיש בחום גוף של יונקים בדומה לצפעוני גומה.

עטלפים אלה חיים רק באמריקה הדרומית והמרכזית באזורים טרופיים, כנראה לאחר שהגיעו בתעופה עם ההחלפה האמריקאית הגדולה.

==מינים==
* ערפד מצוי (Desmodus rotundus)
**תת-מין Desmodus rotundus puntajudensis - נכחד
* ערפד ענק (Desmodus draculae) - נכחד
* Desmodus stocki - נכחד

==קישורים חיצוניים==

קטגוריה:בעלי חיים שתוארו ב-1826
קטגוריה:טקסונים שתוארו בידי מקסמיליאן וייד-נאוויד
קטגוריה:זיזפיים
A Wonderful Christmas with Ashanti

A Wonderful Christmas with Ashanti (בעברית: חג מולד נפלא עם אשנטי) הוא אלבום EP לכבוד חג המולד, אשר יצא על ידי הזמרת אשנטי אשר יצא ב-3 בדצמבר 2013. במיני-אלבום לא שיתפה פעולה הזמרת עם אמנים חיצוניים מלבד בני משפחה אשר ביצעו קולות רקע בגרסת הכיסוי לשיר "White Christmas" במהודרת 2014 של האלבום.<ref></ref>

== רקע ==
האלבום כולל מספר גרסאות: הגרסה הרגילה - גרסה אשר כוללת 5 שירים, גרסת 2014 - גרסה מחודשת של האלבום אשר יצאה שנה לאחר מכן וכוללת 3 שירים נוספים וגרסת טארגט - גרסה שיצאה בלעדית בטארגט בלבד וכוללת 10 שירים.

== רשימת רצועות ==

== קישורים חיצוניים ==

==הערות שוליים==

קטגוריה:אלבומי חג המולד מ-2013
קטגוריה:אלבומי חג המולד מ-2014
קטגוריה:מיני-אלבומים מ-2013
קטגוריה:אלבומי אשנטי
קטגוריה:מיני-אלבומי חג המולד
סאות' ביקון (אנטארקטיקה)

סאות' ביקון או דרום ביקון או ביקון דרום (באנגלית: South Beacon) היא פסגה נישאת, בדרום רמת ביקון, בהרי קווטרמיין, באזור חוף סקוט, בארץ ויקטוריה, שבאנטארקטיקה. 

גובהה של הפסגה 2,210 מטרים מעל פני הים, והיא מתנשאת מעל רכס שטוח, המקשר בין סאות' ביקון להר וסט ביקון (שנמצא 2.8 קילומטרים מצפון לסאות ביקון), ולהר איס ביקון (שנמצא 2.8 קילומטרים מצפון-מזרח לסאות' ביקון).

== היסטוריה ==
=== מקור השם ===

שמה של רמת ביקון ניתן לה על ידי הארטלי פראר, גאולוג שהיה חלק מהמשלחת האנטארקטיקה הבריטית (משלחת דיסקברי) (אשר חקרה את אנטארקטיקה בין השנים 1901– 1904).

הרמה נקראת על שם מאובני הביקונייט (Beaconites) המצויים באבני החול שברמה.

שמה של הפסגה ניתן לה על ידי משלחת הסקר הגאולוגי האנטארקטי של ניו זילנד (אשר חקרה את אנטארקטיקה בעונת המחקר (הקיץ האנטארקטי) 1958–1959).

== קישורים חיצוניים ==

* [https://geonames.usgs.gov/apex/f?p=GNISPQ:5:::NO::P5_ANTAR_ID:14262 סאות' ביקון] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=131923 סאות' ביקון] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=13723&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR סאות' ביקון] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/south_beacon מחשבון מרחקים - המרחק מסאות' ביקון לאתרים סמוכים]

== הערות שוליים ==

סאות'
סאות'
תיל (אי)

האי תיל או האי ת'יל (באנגלית: Thil Island) הוא אי סלעי קטן אי קטן בארץ הנסיכה אליזבת שבאנטארקטיקה.

האי ממוקם 1.9 קילומטרים מצפון-מזרח לראש ג'נינגס, בחלקו המזרחי של מדף הקרח אמרי.

== היסטוריה ==
=== גילוי ומיפוי האי ===

האי התגלה ומופה לראשונה בשנת 1952 על ידי ג'ון ה. רוסקו (John H. Roscoe), בהתבסס על תצלומי אוויר שצולמו על ידי צי ארצות הברית, במהלך מבצע קפיצה לגובה, בעונת המחקר (הקיץ האנטארקטי) 1946–1947.

=== מקור השם ===

רוסקו ניתן לאי את שמו.

האי נקרא על שמו של ר. ב. תיל (R.B. Thil), שהיה איש צוות אוויר בטיסות הצילום מעל אזור זה, במהלך מבצע קפיצה לגובה.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:15185 האי תיל] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=1008 האי תיל] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=14603&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR האי תיל] באתר הגאזט האנטארקטי המשווה SCAR של ממשלת אוסטרליה
* [https://www.marineregions.org/gazetteer.php?p=details&id=13735 האי תיל] באתר marineregions
* [https://www.meteoblue.com/en/weather/current/thil-island_antarctica_6626630 מזג אוויר נוכחי מעודכן באי תיל]
** [https://www.meteoblue.com/en/weather/14-days/thil-island_antarctica_6626630 תחזית מזג אוויר עדכנית ארוכת טווח עבור האי תיל]
** [https://www.meteoblue.com/en/weather/archive/yearcomparison/thil-island_antarctica_6626630 סטטיסטיקות מזג אוויר ונתוני מזג אוויר היסטוריים עבור האי תיל]

== הערות שוליים ==

ת'יל
אלברטו גאלאטאו

אלברטו גאלאטאו (בספרדית: Alberto Luis Galateo; 4 במאי 1912 – 26 בפברואר 1961) היה כדורגלן ארגנטינאי, ששיחק בעמדת החלוץ.

במדי ארגנטינה גאלאטאו שיחק וכבש פעם אחת, בשמינית גמר מונדיאל 1934 בהפסד 3–2 לשוודיה.

== קישורים חיצוניים ==

קטגוריה:חלוצי כדורגל ארגנטינאים
קטגוריה:כדורגלני מונדיאל 1934
קטגוריה:ילידי 1912
קטגוריה:נפטרים ב-1961
הגנבים מהיער

הגנבים מהיער (בפלמית: De Bende van Jan de Lichte; מילולית: "כנופייתו של ואן דה ליכט") היא דרמה היסטורית בת 10 פרקים המבוססת על חייו של מנהיג פורע חוק מהמאה ה-18, יאן דה ליכט, יליד אאלסט במה שהיא כיום בלגיה. הסדרה יצאה לצפייה בשרתי נטפליקס בינואר 2020. הסדרה שודרה לראשונה בבלגיה ברשת הטלוויזיה Proximus ושודרה גם בתאגיד השידור הציבורי VTM.<ref>[https://www.rottentomatoes.com/tv/thieves_of_the_wood Thieves of the wood], Rotten Tomatoes</ref>

הסדרה מבוססת על הרומן "כנופיית יאן דה ליכטה" משנת 1957 מאת לואי פול בון, הסדרה מציגה את יאן דה ליכטה לא רק כשודד דרכים אלא כנציג המעמדות הנמוכים המדוכאים, מעין רובין הוד פלמי. בשנים 1740 עד 1748, במהלך מלחמת הירושה האוסטרית, הרס יאן דה ליכטה את הכפר באזור אלסט.<ref>[http://www.frontview-magazine.be/nl/nieuws/kluisbos-decor-voor-prestigereeks-de-bende-van-jan-de-lichte#.WWUwm-vyg7Y Kluisbos decor voor prestigereeks De Bende van Jan de Lichte], frontview-magazine.be, 28 oktober 2016</ref><ref></ref>

הסדרה עובדה לטלוויזיה על ידי כריסטוף דיריקס ובנג'מין ספרינג'ר ובוימה על ידי רובין פרונט ומארטן מוירקרקה.<ref>[https://vtm.be/matteo-simoni-en-stef-aerts-in-nieuwe-prestigereeks-de-bende-van-jan-de-lichte Matteo Simoni en Stef Aerts in nieuwe prestigereeks 'De Bende van Jan De Lichte'], vtm.be, 27 oktober 2016</ref> הצילומים התקיימו בסתיו 2016 ובחורף ואביב 2017. הצילומים נערכו ביער קלואיסבוס ובאתרים שונים ברחבי בלגיה, כולל שמורות טבע, שווקים וטירה ימי-ביניימית.

== שחקנים ודמויות ==
{| class="wikitable" style="text-align:center""
! דמות
! align="center" | שחקן
|-
| יאן דה ליכטה
| מטאו סימוני
|-
| טינקה
| סטף ארטס
|-
| הלואיז
| שרלוט טימרס
|-
| דה שון
| כלנית וולקה
|-
| מייביס
| ריק וילמס
|-
| ואגננדה, קוסם
| איוויין סגרים
|-
| בארו, פקיד
| טום ואן דייק
|-
| ניקולאי ואן גלדרודה
| ריק ורהיי
|-
|
| רות בקמן
|-
|
| מתיאס שייפרס
|-
|
| מייקל ורגאוון
|-
| אן-מארי
| אן-לור וונדפוטה
|-
| מריקה
| סופי דה ברה
|-
|
| ג'רואן פרסבל
|-
|
| אינגה פאולוסן
|-
|
| מנו קרסטינג
|-
|
| שלום לברסטרט
|-
|
| פיטר דה גרייף
|-
| דה ספנג'ול
| טיבו ונדנבור
|-
|
| לודו הוגמארטנס
|-
|
| טום ורמיר
|-
| לה הוקה
| ארנו לורן
|-
|}

==קישורים חיצוניים==

== הערות שוליים ==

קטגוריה:נטפליקס: תוכניות וסדרות
קטגוריה:סדרות דרמה היסטוריות
קטגוריה:סדרות טלוויזיה בלגיות